钦定古今图书集成/明伦汇编/官常典/第523卷 > 秃满荅儿
## 钦定古今图书集成/明伦汇编/官常典/第523卷 > 秃满荅儿

按《元史耶律秃花传》，“秃满荅儿者，百家奴之弟，忽林
带之兄也，常留中宿卫。后百家奴解兵柄为他官，乃
授成都管军万户，代将其军。至元十一年，从忽敦攻
嘉定，修平康寨以守之。十二年，从汪田哥攻九顶山，
破之，杀都统一人，嘉定降。从忽敦徇下泸叙诸城，围
重庆，守合江口，又以舟师塞龙门濠，遏其援兵。十三”
年，泸州叛，从汪田哥攻之。重庆遣兵援泸，邀击破之，
获七十人。泸坚守不下，秃满荅儿夜率兵攻夺水城
以进，黎明，先登，入泸城，克之，斩其将王世昌、李都统。
复从不花围重庆，守将张玨搏战，败之城下，重庆降。
赐虎符，授夔路招讨使，迁四川东道宣慰使，仍兼夔
路招讨，改同佥四川等处行枢密院事，迁四川等处
行中书省左丞。尚书省立，改行尚书省左丞，进右丞。
卒。